# Sant Estève e Estrechors

Sant Estève e Estrechors (Saint-Étienne-Estréchoux en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon. Lo caplòc es a Estrechors.

## Geografia

La comuna es a Estrechors, lo masatge pus poblat, e la glèisa es a Sant Estève de Murçan.

### Perimètre del territòri

Comunas confrontantas de Sant Estève e Estrechós :
| Sant Gervais | Graisseçac | |
| | | Camplong |
| Tauçac | La Torre d'Òrb | |

## Toponimia

* Sant Estève de Murçan. Las fòrmas ancianas son : de Mursano, en 1323, St Estiene en 1643, St Etienne de Mursan, l'église de St Etienne-de-Mursan en 1740-60, S. Etienne de Mursan, paroisse en 1759, 1770-1772 (mapa de Cassini). Dins lo nom, Sant Estève es de segur lo nom de la glèisa. Sant Estève es considerat coma lo primièr martir de la Glèisa$^,$.
* Murçan, probable nom del vilatge abans l'adopcion de l'agionime (nom de sant). Las fòrmas ancianas son : de Mursano en 1323, de Mursan en 1361, S. Stephani de Mursano en 1396, Mursan en 1571, 1590, Murssan en 1636, St Estiene en 1643, St Etienne de Mursan en 1740-60, 1759 e 1770-1772 (mapa de Cassini). Murçan èra un domèni galloroman. Lo nom es format del nom latin d'òme Murricius, amb lo sufixe -anum.
* Estrechors. Lo sufixe -ós, postulat per Hamlin es improbable : sembla que lo mot existisca pas, a la diferéncia de estrechon o d'estrechor, citat per Alibèrt dins son diccionari, en italicas pr'aquò, coma sinonime d'estrechesa. Un equivalent de las estrechesas es completament plausible. Que dins estrechors, -r- siá absorbit par -s es un fenomèn banal. Las fòrmas ancianas son [village] d'Estruchoux en 1740-60, Estruchoux (mapa de Cassini, 1770-1772). Lo nom es un derivat d’estrech. Lo nom es derivat de l'occitan estrech « luòc estrech, frau, estrech, gòrja ». Lo nom s'explica perqué la val de Cledon s'estrechís en venent de Sant Estève.
* Vérénoux (nom francés). La prononciacion es ['bere'nus]. Las fòrmas ancianas son mansi de Burenos, le village de Burenoux en 1740-60, Burenoux en 1770-1772 (mapa de Cassini). Lo nom es escur. Berenós (?) ven benlèu de burelós, « que tira sul burèl », pr'amor de la color de las ròcas.

## Istòria

* Abans la Revolucion, Sant Estève de Murçan (parròquia), Estrechors, tot coma Camplong fasián partida de la comunautat de Boçagas (auèi a La Torre d'Òrb).
* La comuna se creèt en 1900, del territòri de Camplong.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Henri Mathieu | sense etiqueta | retirat |
| 2004 | 2014 | Guy Bono | | |
| 1983 | 2004 (mòrt en foncions) | Pierre Cuq | | |
| | 1983 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Bedarius; es ara del canton de Clarmont d'Erau.

## Demografia

modificar « persona »  v · d · m 
Evolucion demografica Populacion comunala actuala (2013): 271, totala: 276 :
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 774 | 808 | 952 | 847 | 930 | 720 | 684 | 686 | 685 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 595 | 502 | 405 | 354 | 291 | 262 | 248 | 246 | 244 252 |
| 2009 | 2010 |
| 245 253 | 244 252 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 254 abitants e la densitat èra de 70,95 ab/km².

## Veire tanben

* Comunas d'Erau

## Nòtas e referéncias

* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 352-353
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 596
* ↑ http://nominis.cef.fr/contenus/saint/315/Saint-%C9tienne.html
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 264
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 148
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 421
* ↑ http://cassini.ehess.fr/cassini/fr/html/fiche.php?select_resultat=31682
* Portal de Lengadòc